*Tämä artikkeli käsittelee ruotsalaista jääkiekkoilijaa. Sveitsiläisestä näyttelijästä ja mallista kertoo artikkeli Daniel Bernhardt.*

**Daniel Bernhardt** (s. 11. huhtikuuta 1996 Huddinge, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue BIK Karlskogassa. Hän on pelipaikaltaan oikea laitahyökkääjä.

Ura
---

### Seuraura

Bernhardt on Huddinge IK:n kasvatti. Hän siirtyi juniorina sittemmin Nacka HK:hon, josta Bernhardt jatkoi kaudeksi 2012–2013 Djurgårdens IF:n J18-junioreihin. Hän jakoi J18 Allsvenskanissa kuudella osumallaan joukkueen sisäisen maalipörssin voiton Oscar Bergkvistin ja Norbert Hárin kanssa. Kaudella 2013–2014 Bernhardt oli J18 Elitissä Djurgårdenin paras pistemies, maalintekijä ja syöttäjä tehoilla 17+25=42, joilla hän jakoi koko sarjan pistepörssin kahdeksannen sijan Clemensnäs HC:n Niclas Lyckeholtin ja SDE HF:n Gustaf Westlundin kanssa.

Kaudella 2014–2015 Bernhardt voitti koko J20 SuperElitin piste- ja maalipörssin tehoilla 26+35=61. Hän oli myös Djurgårdenin paras syöttäjä. Bernhardt voitti kauden päätteeksi sarjan mestaruuden. Joulukuussa 2014 Bernhardt teki kaksivuotisen sopimuksen seuran SHL-joukkueen kanssa. Hän pelasi kauden aikana liigassa kaksi runkosarjaottelua ilman tehopisteitä. Bernhardt teki SHL-debyyttinsä 28. helmikuuta 2015 vieraissa Linköpings HC:tä vastaan. Hänen SHL-uransa alkoi kuitenkin varsin heikosti, kun Bernhardt keräsi ottelusta teholukeman –3.

New York Rangers varasi Bernhardtin neljännellä kierroksella 119. pelaajana NHL:n varaustilaisuudessa 2015. Samana kesänä hänet varasi myös OHL-joukkue London Knights 105. pelaajana CHL:n varaustilaisuudessa. Elokuun 2015 lopulla Djurgården lainasi Bernhardtin kaudeksi 2015–2016 HockeyAllsvenskan-joukkue Almtuna IS:ään. Hän pelasi siellä 13 ottelua tehopistein 1+3=4, mutta Bernhardt ei kuitenkaan viihtynyt joukkueessa ja hän palasi lokakuussa takaisin Djurgårdeniin. Bernhardt pelasi kymmenen SHL- ja kaksi Mestarien liigan ottelua tehden yhden maalin. Hän teki SHL-uransa avausmaalin 29. lokakuuta 2015 vieraissa Linköpings HC:tä vastaan. Tammikuussa 2016 Djurgården lainasi Bernhardtin loppukaudeksi hänet edellisenä kesänä varanneeseen London Knightsiin, kun seurat katsoivat yhdessä Bernhardtin kehittyvän parhaiten OHL:ssä. Hän voitti Knightsissa liigan mestaruuden, J. Ross Robertson Cupin, mutta sittemmin myös CHL:n lopputurnauksen, Memorial Cupin.

Kaudeksi 2016–2017 Bernhardt palasi taas Djurgårdeniin. Hän pelasi siellä viisi runkosarja- ja yhden CHL-ottelun, kunnes seura lainasi Bernhardtin lokakuussa 2016 loppukaudeksi Allsvenskan-joukkue VIK Västerås HK:hon. Joukkue putosi kauden päätteeksi Hockeyettaniin. Kaudeksi 2017–2018 Bernhardt siirtyi jatkamaan Allsvenskan-uraansa vuoden mittaisella sopimuksella BIK Karlskogan riveihin.

### Maajoukkueura

Bernhardt on pelannut seitsemän nuorten maaottelua.

Muuta
-----

Bernhardtin pikkuveli David pelaa puolustajana Djurgårdens IF:n SHL-joukkueessa. Hänellä on Philadelphia Flyersin NHL-varaus vuodelta 2016. Veljekset ovat pelanneet vuosia yhdessä Ruotsin juniorisarjoissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Djurgårdens IF | SHL | 2 | 0 | 0 | 0 | 0 | – | – | – | – | – |
| 2015–2016 | Djurgårdens IF | SHL | 10 | 1 | 0 | 1 | 0 | – | – | – | – | – |
|  | Almtuna IS | Allsvenskan | 13 | 1 | 3 | 4 | 4 | – | – | – | – | – |
|  | London Knights | OHL | 29 | 3 | 8 | 11 | 0 | 14 | 2 | 1 | 3 | 0 |
|  | London Knights | M-Cup | – | – | – | – | – | 4 | 1 | 0 | 1 | 0 |
| 2016–2017 | Djurgårdens IF | SHL | 4 | 0 | 1 | 1 | 0 | – | – | – | – | – |
|  | VIK Västerås HK | Allsvenskan | 28 | 4 | 1 | 5 | 4 | – | – | – | – | – |
| 3 kautta | yhteensä | SHL | 16 | 1 | 1 | 2 | 0 | – | – | – | – | – |

Lähteet
-------

* Daniel Bernhardt The Internet Hockey Databasessa (englanniksi)
* Daniel Bernhardt *Elite Prospects*. Everysport Media Group AB.  (englanniksi)

### Viitteet

1. ↑  Daniel Bernhardt The Internet Hockey Databasessa (englanniksi)
2. 1 2 3 4 5  Daniel Bernhardt *Elite Prospects*. Everysport Media Group AB.  (englanniksi)
3. ↑  Kontrakt med Bernhardt och Vejdemo *difhockey.se*.  4.5.2015. Djurgården Hockey AB. Viitattu 2.8.2017. (ruotsiksi)
4. ↑  Game detail: 28 Feb 2015, Linköping HC – Djurgården Stockholm *Eurohockey.com*.  28.2.2015. European Ice Hockey Online AB & eSports.cz s.r.o. Viitattu 2.8.2017. (englanniksi)
5. ↑  Daniel Bernhardt lånas ut till Almtuna *difhockey.se*.  31.8.2015. Djurgården Hockey AB. Viitattu 2.8.2017. (ruotsiksi)
6. ↑  Daniel Bernhardt återvänder till DIF *difhockey.se*.  16.10.2015. Djurgården Hockey AB. Viitattu 2.8.2017. (ruotsiksi)
7. ↑  Game detail: 29 Oct 2015, Linköping HC – Djurgården Stockholm *Eurohockey.com*.  29.10.2015. European Ice Hockey Online AB & eSports.cz s.r.o. Viitattu 2.8.2017. (englanniksi)
8. ↑  BERNHARDT COMMITS TO KNIGHTS  8.1.2016. London Knights. Viitattu 2.8.2017. (englanniksi)
9. ↑  Gerdin, Jimmy: VIK lånar från SHL *vik.se*.  18.10.2016. VIK Västerås AB. Viitattu 2.8.2017. (ruotsiksi)
10. ↑  Bengtzén, Jakob: Daniel Bernhardt skriver kontrakt *bikkarlskoga.se*.  26.4.2017. BIK Karlskoga. Viitattu 2.8.2017. (ruotsiksi)